(Návrh)

**ZÁKON**

z ... 2025,

**ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a  zákona č. 268/2022 Z. z. sa mení a dopĺňa takto:

1. V § 7 ods. 2 písm. g) sa vypúšťa tretí bod.

Doterajší štvrtý bod až šiesty bod sa označujú ako tretí bod až piaty bod.

1. V § 7 sa odsek 2 dopĺňa písmenami n) a o), ktoré znejú:

„n) označiť hlaveň strelnej zbrane alebo valec revolvera čitateľne, nezmazateľne a jedinečne kalibrom strelnej zbrane; ak strelná zbraň má hlavne rozdielneho kalibru alebo valce revolvera rozdielneho kalibru, označiť kalibrom strelnej zbrane každú hlaveň strelnej zbrane alebo valec revolvera,

 o) označiť strelnú zbraň údajmi podľa písmen g) a n) hĺbkou označenia najmenej 0,0762 mm.“.

1. V § 8 ods. 3 sa za slovo „m)“ vkladajú slová „až o)“.
2. V § 12 ods. 16 písm. b) sa na konci pripájajú tieto slová: „a n)“.
3. Doterajší text § 19 sa označuje ako odsek 1 a dopĺňa sa odsekom 2, ktorý znie:

„(2) Ustanovenia tohto zákona účinné od 22. júla 2025 boli prijaté v súlade s právne záväzným aktom Európskej únie v oblasti technických predpisov.22)“.

1. Za § 21b sa vkladá § 21c, ktorý vrátane nadpisu znie:

**„§ 21c Prechodné ustanovenie k úpravám účinným od 22. júla 2025**

Strelná zbraň uvedená na trh a označená podľa tohto zákona v znení účinnom do 21. júla 2025 sa považuje za strelnú zbraň označenú podľa § 7 ods. 2 písm. g), n) a o) v znení účinnom od 22. júla 2025 a môže byť sprístupnená na trhu aj od 22. júla 2025.“.

1. V prílohe č. 1 časti A bode 5, podbodoch 5.1, 5.2 a 5.4 a v prílohe č. 5 bode 8 podbode 8.2 písm. a) prvom bode sa za slovo „g)“ vkladajú slová „a n)“.
2. Príloha č. 11 sa dopĺňa štvrtým bodom, ktorý znie:

„4. Vykonávacia smernica Komisie (EÚ) 2024/325 z 19. januára 2024, ktorou sa mení vykonávacia smernica (EÚ) 2019/68, pokiaľ ide o minimálnu hĺbku označovania strelných zbraní a hlavných častí (Ú. v. EÚ L, 2024/325, 22.1.2024)“.

**Čl. II**

Tento zákon nadobúda účinnosť 22. júla 2025.